laion/Wikipedia-Exotic huggingface dataset:
יעל רוזמן

יעל רוזמן (נולדה ב-9 בינואר 1942, כ' בטבת התש"ב) היא משוררת, עורכת, תסריטאית וסופרת לילדים ולנוער. רוזמן נולדה וגדלה ברמת גן. בית הוריה, אריה (פועל תעשייה) ואטה מלטינסקי, שכן באזור כפרי של רמת גן ולידו זרם נחל הירקון, שם אהבה רוזמן לטייל בימי ילדותה. לרוזמן אח בכור ואחות צעירה ממנה. היא גדלה ונתחנכה בעיר הולדתה רמת גן, וסיימה את בית-הספר 'תיכון חדש' בתל אביב. בתקופת הצבא שירתה רוזמן כחיילת בנח"ל, בעמק הירדן ובקיבוץ עין גדי. בקיבוץ עבדה רוזמן בגידול ורדים, שם הכירה את בעלה. בשנת 1966 עברה להתגורר עם משפחתה באזור, שם עסקה בהוראה ועשתה את נסיונותיה הראשונים בכתיבה. בשנת 1968 עברו להתגורר בירושלים שם רוזמן כתבה תסריטים לטלוויזיה (בין השאר לסדרות "טלפלא", "קרוסלה" ו"סיפורים בראש") ועסקה בריפוי בעיסוק. בשנת 1981 השתקעה המשפחה במצפה כליל שבגליל המערבי, כאשר היישוב היה בשלבים הראשונים של הקמתו והתגוררו בו רק עוד מספר משפחות. ספרה הראשון של רוזמן: "המצחיקה עם העגילים", יצא לאור בשנת 1967 ומאז היא כותבת ועוסקת בתחומים מקצועיים שונים בתחום הספרות. רוזמן זכתה 3 פעמים בפרס זאב לספרות ילדים ונוער. אחדים מספריה של רוזמן תורגמו לשפות זרות, בין היתר: גרמנית, רוסית ואנגלית, עובדו לרדיו, לטלוויזיה ולתיאטרון. בנוסף כתבה רוזמן תסריטים לטלוויזיה, פזמונים וסיפורים קצרים. רוזמן עורכת, מנחה ומלווה יוצרים בראשית דרכם הספרותית, וכותבת ספורים קצרים למבוגרים, חלקם ראו אור בכתב העת מאזניים. לומדת ומלמדת טכניקה שנקראת "אווטר" העוסקת בחיים מתוך בחירה ובפיתוח המודעות.  רוזמן מתגוררת במצפה כליל, ומאז 2008 בתל אביב, נשואה לישראל, אמא לשלושה וסבתא לארבעה נכדים. פרס שרת התרבות והספורט בתחום היצירה הספרותית העברית לילדים ולנוער על שם דבורה עומר, 2018. פרס הצילינדר הנודד של אמנות לעם - 1980 המצחיקה עם העגילים (עם עובד,1967). הספר זכה להדפסות רבות, תורגם לגרמנית, עובד לתסריט שהופק בטלוויזיה הכללית, עובד גם לתסכית רדיו ולמחזה, הסרט זכה בפרס הסובלנות של אגודת העיתונאים. תום והאריה המעופף (מסדה, 1980). הכל בגללם (מסדה, 1982). זכה בפרס זאב לשנת תשמ"ב. תורגם לרוסית, עובד לתסכית רדיו. הרומן שלי עם בן-גוריון ועם פנינה (עם עובד, 1996). תורגם לרוסית, עובד לתסכית רדיו. קליידוסקופ (עם עובד, 1988). תורגם לגרמנית, עובד לתסריט והופק על ידי הטלוויזיה הכללית. מכשיפה'לה קטנה (עם עובד, 1991). זכה בפרס זאב תשנ"ב. תורגם לגרמנית והגיע לראש רשימת רבי המכר בגרמניה. העורב והשועל (מחברות לספרות - זמורה ביתן, 1993). מעשה בשלושה גדיים (דני ספרים, 1993). מלך התחבולות (עם עובד - הוצאת יד יצחק בן צבי, 1995). זכה בפרס זאב לשנת תשנ"ז. מה את רוצה, נסיכה? (עם עובד, 1998). אהבה בלתי אפשרית? (הקיבוץ המאוחד ספרית פועלים, 2016). גבריאל בך: פרקליט, שופט וג'נטלמן. (משכל [ידיעות ספרים], 2011) ילדה, מכשפה ושלושה זוגות עיניים - חודש על בסיס מכשיפ'לה קטנה (עם עובד, 2023) סדרת ספרים בשם שלוש חברות טובות - 2017 - יצא לאור באנגלית בהוצאת אמזון: 1. בואי מוצאת בובה 2. גור תינוק 3. האוזניים של קליאו 4. מה מפחיד בזה 5 חוט דק של אהבה. יעל רוזמן, ברשת החברתית פייסבוק רשימת הפרסומים של יעל רוזמן באתר הספרייה הלאומית רשימת היצירות של יעל רוזמן באתר אקו"ם הספרים של יעל רוזמן, באתר "סימניה" יעל רוזמן ב"לקסיקון הספרות העברית החדשה" יעל רוזמן באתר "דףדף" יעל רוזמן, באתר library.osu.edu יעל רוזמן, באתר dafdaf.co.il אהבה בלתי אפשרית? / יעל רוזמן, באתר kibutz-poalim.co.il רוזמן יעל, באתר www.am-oved.co.il זוכי פרס דבורה עומר לשנת 2018, בדף פייסבוק של "הפנקס", 30 בדצמבר 2018
קלוטילדה, נסיכת סקסוניה-קובורג-גותה

קלוטילדה, נסיכת סקסוניה-קובורג-גותה (בגרמנית: Clotilde von Sachsen-Coburg und Gotha;‏ 8 ביולי 1846 - 3 ביוני 1927), הייתה נסיכה גרמנית ואחותו של פרדיננד הראשון, מלך בולגריה. קלוטילדה נולדה ב-8 ביולי 1846 בניי-סיר-סן, לאוגוסט, נסיך סקסוניה-קובורג-גותה ולקלמנטין, נסיכת אורליאן, בתם של לואי פיליפ, מלך הצרפתים ומריה אמליה מנאפולי וסיציליה. בשנת 1864 ביקרה קלוטילדה בקונסטנץ, ופגשה שם את יוזף קרל, ארכידוכס אוסטריה, בנם של הארכידוכס יוזף, פלטין הונגריה ומריה דורותיאה, דוכסית וירטמברג, שהיה שם בסור עם אחיו הארכידוכס שטפן, פלטין הונגריה. השניים התאהבו וב-12 במאי הם התחתנו בקובורג, ונולדו להם 7 ילדים. בשנת 1887 נבחר אחיה פרדיננד לנסיך בולגריה, ובשנת 1908 הוא הפך למלך בולגריה. לאחר תבוסת האימפריה האוסטרו-הונגרית במלחמת העולם הראשונה התיישבו קלוטילדה ומשפחתה בהונגריה, וב-3 ביוני 1927 היא מתה בביתה באלצ'וט. ב-12 במאי 1864 התחתנה קלוטילדה עם יוזף קרל, ארכידוכס אוסטריה, ממנו נולדו לה 7 ילדים: אליזבת קלמנטינה, ארכידוכסית אוסטריה (1865–1866) מריה דורותיאה, ארכידוכסית אוסטריה (1867–1932), התחתנה עם פיליפ, דוכס אורליאן מרגרטה קלמנטינה, ארכידוכסית אוסטריה (1870–1955), התחתנה עם אלברט, נסיך טורן וטקסיס השמיני יוזף אוגוסט, ארכידוכס אוסטריה (1872–1962), התחתן עם אוגוסטה מריה, נסיכת בוואריה לאז'לו, ארכידוכס אוסטריה (1875–1895) אליזבת קלוטילדה, ארכידוכסית אוסטריה (1883–1958) קלוטילדה, ארכידוכסית אוסטריה (1884–1903) מדיה וקבצים בנושא קלוטילדה, נסיכת סקסוניה-קובורג-גותה בוויקישיתוף קלוטילדה, נסיכת סקסוניה-קובורג-גותה, באתר "Find a Grave" (באנגלית)
יחסי ארצות הברית – טוגו

יחסי ארצות הברית–טוגו הם היחסים ההדדיים בין טוגו וארצות הברית. טוגו היא מדינה פרו-מערבית, ומקיימת כלכלת שוק מוכוונת המדינה. היחסים בין המדינות היו בדרך כלל יחסים טובים מאז עצמאותה, אם כי ארצות הברית מעולם לא הייתה אחת משותפות הסחר העיקריות של טוגו. היצוא האמריקני לטוגו כולל בעיקר בגדים ומוצרי טקסטיל. היצוא מטוגו לארצות הברית כולל אורז, חיטה, נעליים, מוצרי טבק, מחשבים אישיים ומוצרי אלקטרוניקה שונים. ממשלת טוגו, בתמיכת חברה להשקעות פרטיות בחו"ל (OPIC), הסוכנות האמריקנית לפיתוח בינלאומי (USAID), הקימה אזור סחר חופשי (EPZ) בטוגו ב-1989. האזור משך משקיעים פרטיים המעוניינים בייצור, הרכבה, עיבוד מזון, בעיקר עבור שוק הייצוא. USAID סגרה את המשרד המקומי שלה בשנת 1994, ומפעילה תוכניות פיתוח מקומיות ממשרדה באקרה דרך ארגונים לא ממשלתיים בטוגו. חיל השלום החל את שליחותו בטוגו בשנת 1962,ומאז יותר מ-2,200 מתנדבי חילות השלום שירתו בארץ. כיום ישנם 114 מתנדבים בשירות טוגו. למתנדבים יש היסטוריה מוצלחת של שיתוף פעולה, ומעורבות עם תושבי טוגו בכל הרמות. מאמציהם מושתתים על יחסי עמיתים ומדגישים פתרונות זולים המנצלים את מרב המשאבים המקומיים. שיתוף פעולה עם ארגונים מקומיים ובינלאומיים הוא מרכיב חשוב בפעילות הפרויקט. מתנדבים פועלים כדי לקדם את העצמאות בתחום העסקים הקטנים, פיתוח, חינוך, סביבה, בריאות. כל המתנדבים, ללא קשר למגזרם, עוברים הכשרה כיצד לקדם מודעות ומניעה לHIV/איידס. טוגו מחזיקה בארצות הברית שגרירות בוושינגטון די. סי. וקונסוליה כללית בלוס אנג'לס, ואילו ארצות הברית מחזיקה בטוגו שגרירות בלומה בלבד. מדיה וקבצים בנושא יחסי ארצות הברית – טוגו בוויקישיתוף ההיסטוריה של יחסי ארצות הברית–טוגו שגרירות ארצות הברית בטוגו אתר על יחסי מדינות
פסגת טאוור (אנטארקטיקה)

פסגת טאוור (באנגלית: Tower Peak) היא הר הממוקם באי טאוור, בסמוך לארץ גרהאם שבאנטארקטיקה. גובהה של הפסגה 855 מטרים, והוא מתנשא מעל שדה קרח, הממוקם כ-5 קילומטרים מעל פער לונגינג בצפון ארץ גרהאם. ההר מופה לראשונה ושמו ניתן לו על ידי הסקר האנטארקטי הבריטי (סקר שטחי החסות של איי פוקלנד - ה-(FIDS)) בשנת 1945. פסגת טאוור, באתר הסקר הגאולוגי של ארצות הברית תצלום לוויין של פסגת טאוור ומידע גאוגרפי גאוגרפיה והיסטוריה
פסגת טאוור

האם התכוונתם ל... פסגת טאוור (אנטארקטיקה) – הר באי טאוור שבאנטארקטיקה פסגת טאוור (קליפורניה) – הר במדינת קליפורניה שבארצות הברית
בארה של מרים או קטעים מחיי אנוש

בארה של מרים או קטעים מחיי אנוש הוא סיפור קצר מאת ש"י עגנון, אחד מסיפוריו המוקדמים, שפורסם בשנת 1909 בעיתון "הפועל הצעיר". הסיפור לא נכלל בקובץ כל סיפוריו של עגנון, אך פורסם שנית בספר "קובץ עגנון" שבעריכת אמונה ירון, רפאל וייזר, דן לאור וראובן מירקין. קטעים מהסיפור שולבו ברומן "תמול שלשום" ומתוך סיפור זה נולד הסיפור "אגדת הסופר", אשר נכלל בכרך "אלו ואלו". שם הסיפור נלקח מבארה של מרים שהיא, על פי המסורת, באר מים נסית שלוותה את בני ישראל בנדודיהם במדבר סיני, בזכותה של מרים הנביאה. גרשון שקד, אמנות הסיפור של עגנון, ספרית פועלים, 1973, הפרק "במאבק עם שלל הסנטימנטאליות", עמ' 30–42. יהודית הלוי-צוויק, תקופת גרמניה ביצירתו של ש"י עגנון, דוקטורט, האוניברסיטה העברית בירושלים, 1968, עמ' 55–56 חיים באר, "עגנון וברנר ו'בארה של מרים'", הארץ, 7 באוגוסט 1992. חיים באר, "רשימתו הגנוזה של ברנר על 'בארה של מרים' מאת עגנון", בספרו גם אהבתם גם שנאתם - ביאליק, ברנר, עגנון מערכות-יחסים, הוצאת עם עובד, 1994, עמ' 363–365. דן לאור, "ש"י עגנון", מרכז זלמן שזר, עמ' 29-28. Arnold Band, Nostalgia and Nightmare: The Fiction of S.J. Agnon, University of California Press, 1968, pp. 63–67 ש"י עגנון, בארה של מרים או קטעים מחיי אנוש, הפועל הצעיר, 21 במאי 1909, המשך, המשך, המשך, המשך ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
יחסי ארצות הברית – טנזניה

יחסי ארצות הברית–טנזניה הם היחסים ההדדיים בין טנזניה לבין ארצות הברית. חלק ניכר מהיחסים בין שתי המדינות הושפע מהמלחמה הקרה, ולאחרונה גם מהמדיניות האמריקנית כלפי אפריקה ופיתוח. לפעמים היחסים בין שתי המדינות היו מתוחים, אם כי בשנים האחרונות שתי המדינות הקימו שותפות שהולכת וגדלה. חלק מהמתיחות שהייתה בין המדינות, שורשיה הם מהמדיניות האנטי-קולוניאלית של טנזניה, לעומת האינטרס שהיה לארצות הברית בהגנה על השווקים ועל האינטרסים העסקיים באפריקה. האינטרסים האלה גרמו לקונפליקט בשנת 1961, ובשנות ה-80 המאוחרות. מאז היחסים בין המדינות השתפרו כתוצאה מאינטרסים משותפים בהפחתת חובות, משברי פליטים רצופים, שחרור מדינות דרום אפריקה ושיפור הכלכלה הטנזנית. ב-7 באוגוסט 1998 פוצצו טרוריסטים הקשורים לאל-קאעידה את שגרירויות ארצות הברית בדאר א-סלאם ובניירובי, קניה, מה שגרם להרבה נפגעים הן טנזנים והן אמריקאים, וספג גינוי מכל רחבי העולם. בעקבות הפיגוע, טנזניה החלה לקבל עזרה פיננסית מארצות הברית ללחימה בטרור ולהכשרה משטרתית. בספטמבר 1999 ביקר הנשיא בנג'מין מקאפה בארצות הברית עם משלחת של אנשי עסקים בכירים, מה ששיקף את הרמה המוגברת של שיתוף הפעולה על סחר והשקעות של טנזניה ומחויבותה לליברליזציה כלכלית. הנשיא ג'קיה קיקוואט ביקר בארצות הברית במאי 2006, ונפגש עם מזכירת המדינה רייס, סגן הנשיא דיק צ' ייני, ועם הנשיא ג'ורג' ווקר בוש. קיקוואט רוצה להרחיב את הקשרים של טנזניה עם ארצות הברית בכל התחומים, כולל פוליטיים, כלכליים, וצבאיים. ממשלת ארצות הברית מספקת סיוע לטנזניה על ידי תמיכה בתחומי בריאות, איכות הסביבה, דמוקרטיה, ופיתוח של המגזר הפרטי. בנוסף, הסוכנות האמריקנית לפיתוח בינלאומי משקיעה בטנזניה כ-20 מיליון דולר בשנה. חיל השלום אשר פעל בטנזניה, והופסק בשל התנגדות טנזניה למעורבות במלחמת וייטנאם בשנות ה-60, הוקם מחדש בשנת 1979, והוא מספק סיוע בחינוך דרך ההוראה של המורים. חיל השלום גם מסייע בבריאות וסביבה, וכיום 147 מתנדבים משרתים בטנזניה. הגברת הראשונה, לורה בוש ביקרה בדאר א-סלאם ובזנזיבר באמצע יולי 2005. טנזניה מחזיקה בארצות הברית שגרירות בוושינגטון די. סי. ו-8 קונסוליות באלבקרקי, אטלנטה, דטרויט, מיניאפוליס, ניו אורלינס, פילדלפיה, סן פרנסיסקו וסנט לואיס, ואילו ארצות הברית מחזיקה בטנזניה שגרירות בדאר א-סלאם בלבד. מדיה וקבצים בנושא יחסי ארצות הברית – טנזניה בוויקישיתוף ההיסטוריה של יחסי ארצות הברית–טנזניה ווטרס, טוני (2006). שווקים ומוסריות של אמריקה: היחסים עם טנזניה. אתר על יחסי מדינות
אצטדיון פלוגרנדה

אצטדיון פלוגרנדה (בספרדית Estadio Palogrande) הוא אצטדיון כדורגל הממוקם בעיר מניסלס שבקולומביה ותכולתו היא 42,678 מקומות. האצטדיון משמש בתור מגרשה הביתי של קבוצת אונסה קלדס. האצטדיון אירח בעבר את משחקי הקופה אמריקה 2001, גמר גביע ליברטדורס ב-2004 ואת המונדיאליטו ב-2011. אצטדיון פלוגרנדה הוקם לראשונה ב-1936 ועלות הבניה שלו הייתה כ-5,500,000 פסו. הוא נבנה בעיקר עבור משחקיה הלאומיים של קולומביה שהתקיימו באותה תקופה במניסלס. משחק הכדורגל הרשמי הראשון שנערך באצטדיון היה ב-15 באוגוסט 1948 שבו אירחה דפורטס קלדס את אינדפנדיינטה סנטה פה והסתיים ב-1-1. ב-1949, במלאת 100 שנים לעיר, שונה שמו של האצטדיון לשמו של ראש העיר: פרננדו לונדוניו לונדוניו. האצטדיון הכיל 16,000 מקומות ושימש קבוצות כמו אתלטיקו קבל, אתלטיקו מניסלס, דפורטיבו מניסלס, אונסה דפורטיבו ודפורטס קלדס. בשנת 1993 הוחלט להרוס את אצטדיון פרננדו לונדוניו לונדוניו ולבנות במקומו אחד חדש יותר וגדול יותר, האצטדיון הנוכחי. הבניה הסתיימה ב-1994 והאצטדיון קיבל חזרה את שמו המקורי: פלוגרנדה. הפתיחה הייתה ב-30 ביולי 1994 במשחק ידידות בין אונסה קלדס לקרוזיירו, משחק שהסתיים בניצחון של הברזילאים 5-2. לקראת גביע העולם עד גיל 20 אותו אירחה קולומביה ב-2011, שופץ האצטדיון ומקומות העמידה הוחלפו במושבים. הוחלפו גם המלתחות, תאי העיתונאים וחדרי ההלבשה בסך הכל עלות של 8,500,000 דולר. משחקי הקופה אמריקה 2001 גמר גביע ליברטדורס ב-2004 משחקי המונדיאליטו 2011 מדיה וקבצים בנושא אצטדיון פלוגרנדה בוויקישיתוף
סרו גיראסי

סרו גיראסי (נולד ב-12 במרץ 1996 בארל, צרפת) הוא כדורגלן צרפתי- גינאי המשחק בעמדת החלוץ בבורוסיה דורטמונד ובנבחרת גינאה. ביולי 2015 עבר מסטאד לאבאל וחתם על חוזה לארבע שנים במדי ליל הצרפתית. סכום ההעברה שוער במיליון אירו. במדי ליל גיראסי לא הרבה לשחק ורשם בסך הכל שמונה הופעות ליגה. ב-20 ביולי 2016 חתם לחוזה לחמש שנים במדי פ.צ. קלן הגרמנית. זמן קצר לאחר שהגיע, גיראסי עבר ניתוח מפגיעה במניסקוס. כמו כן, במחצית העונה הראשונה של 17–2016 הוא חווה כמה פגיעות בשריר שהשאירו אותו מחוץ לפעילות. את הופעת הבכורה שלו בבונדסליגה ערך ב-1 באפריל 2017 נגד המבורג במסגרת המחזור ה-26. כמה ימים לאחר מכן הוא נשאר מחוץ לפעילות שוב הודות לפגיעות בשריריו. בינואר 2019 הושאל עד לסיום העונה לקבוצת אמיין מהלגיה הבכירה בצרפת. בסיום העונה ניצלה הקבוצה הצרפתית את האפשרות ורכשה את השחקן. בעונת 2020/21 כבש תשעה שערים עבור אמיין, אך לא הצליח למנוע את נשירתה לליג 2. במחזור הראשון בעונת 2021/22 כבש שער, אך זה היה משחקו האחרון בקבוצה, שכן לקראת תום חלון ההעברות נרכש על ידי ראן. הוא שיחק שתי עונות מלאות בראן, כשבעונת 2021/22 הבקיע עשרה שערי ליגה וסיים עם ראן במקום השישי, ובעונת 2022/23 הבקיע תשעה שערי ליגה, וסיים עם קבוצתו במקום הרביעי. את עונת 2022/23 החל בראן, אך הושאל לשטוטגרט לעונה אחת, לקראת תום חלון ההעברות של הקיץ. בעונת ההשאלה לשטוטגרט, 2022/23 כבש 11 שערי ליגה, והקבוצה ניצלה מירידת ליגה רק במשחקי המבחן מול המבורג, בהם הבקיע שער אחד. בקיץ 2023 נרכש מראן על ידי שטוטגרט, ובעונת 2023/24 רשם עונת שיא אישית, בה הבקיע 28 שערי ליגה, וסיים כסגן מלך השערים של הבונדסליגה, וקבוצתו סיימה במקום השני המפתיע, לאחר מספר עונות בהן שהתה בתחתית. בקיץ 2024 נרכש על ידי בורוסיה דורטמונד תמורת דמי העברה של 18 מיליון אירו. נכלל בסגל נבחרת גינאה לטורניר גביע אפריקה לאומות 2023. מדיה וקבצים בנושא סרו גיראסי בוויקישיתוף סרו גיראסי, ברשת החברתית פייסבוק סרו גיראסי, ברשת החברתית אקס (טוויטר) סרו גיראסי, ברשת החברתית אינסטגרם סרו גיראסי, באתר Transfermarkt סרו גיראסי, באתר Soccerway סרו גיראסי, באתר BDFutbol סרו גיראסי, באתר WorldFootball.net סרו גיראסי, באתר National Football Teams סרו גיראסי, באתר FootballDatabase.eu סרו גיראסי, באתר ESPN גיראסי עוזב את לאבאל ומצטרף לליל גיראסי עובר לפ.צ. קלן Liste des 25 pour la CAN 2023, בחשבון הטוויטר הרשמי של פדרציית הכדורגל הגינאית, 23 בדצמבר 2023 (בצרפתית)
משלחת החקר הבריטית, אוסטרלית וניו זילנדית לאנטארקטיקה

משלחת החקר הבריטית, אוסטרלית וניו זילנדית לאנטארקטיקה (באנגלית: British Australian (and) New Zealand Antarctic Research Expedition (BANZARE)) הייתה משלחת חקר לאנטארקטיקה בשנים 1929 ו-1931, שכללה שני מסעות בשתי עונות קיץ דרומי עוקבות. היוזמה למשלחת הייתה של חבר העמים הבריטי, מתוך מניעים גאופוליטיים ולאו דווקא מדעיים, במימון של הממלכה המאוחדת, אוסטרליה וניו זילנד. בראש המשלחת עמד סר דאגלס מוסון ותחתיו היו כמה מפקדי משנה (קפטן ק. נ. מקנזי, שהחליף את קפטן ג'ון קינג דייוויס לקיץ השני באונייה "דיסקברי", האונייה ששימשה לפנים את רוברט פלקון סקוט. המשלחת, שביצעה גם כמה טיסות קצרות במטוס קטן, מיפתה את קו החוף של אנטארקטיקה וגילתה את ארץ רוברטסון ואת ארץ הנסיכה אליזבת (שנכללו בהמשך בתביעות הטריטוריאליות של אוסטרליה באנטארקטיקה). המסעות הוגדרו בראש ובראשונה כ"משלחת חקר רכושנית", ומוסון הכריז חגיגית על ריבונות בריטית על שטחי אנטארקטיקה בכל אחת מחמש הנחיתות שביצעה המשלחת - מתוך הבנה, שהטריטוריה תימסר בהמשך לאוסטרליה (כפי שקרה ב-1933). הכרזה כזאת הושמעה ב-5 בינואר 1931 בכף דניסון, האתר שמשלחת אוסטרלאסיה לאנטארקטיקה של מוסון השתלטה עליו בשנים 1913-1912. עותק כתוב ביד של ההכרזה הושאר באתר, סגור במיכל שנוצר מפחיות מזון ונקבר מתחת לגל אבנים. המכתב הוצא והושב בשנת 1977 בידי משלחת אוסטרלית לאנטארקטיקה, והוא מוצג באוסף מוסון במוזיאון הלאומי של אוסטרליה. המשלחת הבריטית, אוסטרלית וניו זילנדית עסקה גם במחקר מדעי וסיפקה 13 כרכים של מאמרים על גאולוגיה, אוקיינוגרפיה, מטאורולוגיה, מגנטיות של כדור הארץ, זואולוגיה ובוטניקה, בין 1937 ל-1975. רוברט פאלה היה עוזר הזואולוג. B.A.N.Z. Antarctic Research Expedition 1929–1931 Reports (1937–1975), Adelaide: BANZAR Expedition Committee & Mawson Institute for Antarctic Research, University of Adelaide. Collis, Christy (2004) The Proclamation Island Moment: Making Antarctica Australian. Law Text Culture 8:1–18. Price, A. Grenfell (1962) The Winning of Australian Antarctica: Mawson's BANZARE voyages, 1929–31: based on the Mawson Papers, Sydney: Angus & Robertson . מדיה וקבצים בנושא משלחת החקר הבריטית, אוסטרלית וניו זילנדית לאנטארקטיקה בוויקישיתוף Douglas Mawson 1882–1958 All features of Antarctica listed in one single *.TXT-File, provided by the United States Geological Survey (USGS) In this document, BANZARE appears often, a search for "BANZARE" shows which features BANZARE was involved with. אוסף סר דגלאס מוסון, המוזיאון הלאומי של אוסטרליה
יחסי ארצות הברית – לסוטו

יחסי ארצות הברית–לסוטו הם היחסים ההדדיים בין ממלכת לסוטו ובין ארצות הברית של אמריקה. ארצות הברית הייתה אחת מארבע המדינות הראשונות שהקימו שגרירות במסרו, לאחר שלסוטו קיבלה את עצמאותה מבריטניה ב-1966. מאז היחסים בין שתי המדינות נשמרים באופן עקבי באופן חיובי. בשנת 1996 ארצות הברית סגרה את תוכנית הסיוע הדו-צדדית שלה בלסוטו. המשרד האזורי הדרום אפריקאי של הסוכנות האמריקנית לפיתוח בינלאומי (USAID) הממוקם בגאבורון, בוצוואנה מנהל כיום את מרבית הסיוע האמריקני ללסוטו, אשר הסתכם בכ-2 מיליון דולר בשנת 2004. סך כל הסיוע האמריקני ללסוטו עולה על 10 מיליון דולר, כולל סיוע הומניטארי סיוע במזון. חיל השלום פועל בלסוטו מאז 1967, וכ-100 מתנדבים מסייעים בעיקר בתחומי הבריאות והחינוך. ממשלת לסוטו מעודדת השתתפות אמריקנית גדולה יותר בחיים מסחריים ומקבלת בברכה עניין ממשקיעים אמריקאים וספקים פוטנציאליים. בשנת 2007 חתמה ממשלת לסוטו על הסכם עם המילניום תאגיד אתגר, שתספק 362.5 מיליון דולר לתמיכה בפיתוח ענף המים, הבריאות, והתשתיות, בסקטור הפרטי. לסוטו מחזיקה בארצות הברית שגרירות בוושינגטון די. סי. ו-2 קונסוליות באוסטין ובניו אורלינס, ואילו ארצות הברית מחזיקה בלסוטו שגרירות במסרו בלבד. מדיה וקבצים בנושא יחסי ארצות הברית – לסוטו בוויקישיתוף ההיסטוריה של יחסי ארצות הברית–לסוטו אתר על יחסי מדינות
סטפלון דון

סטפאני אלן (באנגלית: Stephanie Allen; נולדה ב-14 בדצמבר 1991), המוכרת בשם הבמה סטפלון דון (באנגלית: Stefflon Don), היא ראפרית, זמרת וכותבת שירים בריטית. פרצה לראשונה בבריטניה ב-2017 עם השירים "Instruction" ו-"Hurtin' Me". סטפלון נולדה בברמינגהאם שבאנגליה. היא ממוצא ג'מייקני. כשהייתה בת 4, עברה עם משפחתה להולנד. בגיל 14 היא חזרה ללימודים בבית ספר בלונדון. לפני שהחלה לעסוק במוזיקה, עבדה כמעצבת שיער וכמעצבת עוגות. לפני שחתמה על חוזה תקליטים, שחררה מוזיקה באופן עצמאי ליוטיוב ושיתפה פעולה עם ראפרים רבים. ב-2016 חתמה דון על חוזה תקליטים עם חברת יוניברסל מיוזיק והקימה חברת תקליטים עצמאית משלה בשם "V-IV London". בסוף השנה הוציאה לאור אלבום דיגיטלי ובו 11 רצועות הנקרא "Real Ting Mixtape". שלושה שירים מתוך האלבום פורסמו בערוץ ה-VEVO הרשמי שלה, עם קליפים. באותה השנה השתתפה בשיר של הזמר Jeremih הנקרא "London". ב-2017 השתתפה סטפלון דון בשיר "Instruction" של המפיק הבריטי ג'קס ג'ונאס ושל הזמרת האמריקאית דמי לובאטו, השיר זכה להצלחה ובבריטניה השיר הגיע למקום 13 במצעד הסינגלים הבריטי. באותה השנה פרסמה את סינגל הבכורה שלה שהוא שיר הפריצה שלה בבריטניה, "Hurtin' Me" שהגיע למקום השביעי במצעד הסינגלים הבריטי והגיע למעמד זהב בבריטניה. בשיר מתארח הראפר האמריקאי פרנץ' מונטנה. באותה השנה זכתה בפרס "Best Female" בטקס MOBO Awards של בריטניה. לאחר מכן השתתפה בשיר "Cigarette", של מייבל וריי. באותה השנה זכתה להשתתף בתוכנית "אפל מיוזיק: הבא". ב-2018 הוציאה את הסינגל "Pretty Girl" המלווה בקליפ שצולם בכותלי בית הספר "היל מיל" בלונדון. מדיה וקבצים בנושא סטפלון דון בוויקישיתוף אתר האינטרנט הרשמי של סטפלון דון סטפלון דון, ברשת החברתית פייסבוק סטפלון דון, ברשת החברתית אקס (טוויטר) סטפלון דון, ברשת החברתית אינסטגרם סטפלון דון, ברשת החברתית טיקטוק סטפלון דון, סרטונים בערוץ היוטיוב סטפלון דון, במסד הנתונים הקולנועיים IMDb (באנגלית) סטפלון דון, באתר אפל מיוזיק (באנגלית) סטפלון דון, באתר ספוטיפיי סטפלון דון, באתר סאונדקלאוד (באנגלית) סטפלון דון, באתר Last.fm (באנגלית) סטפלון דון, באתר AllMusic (באנגלית) סטפלון דון, באתר MusicBrainz (באנגלית) סטפלון דון, באתר דיזר סטפלון דון, באתר Discogs (באנגלית) סטפלון דון, באתר Songkick (באנגלית) סטפלון דון, באתר Genius סטפלון דון, באתר בילבורד (באנגלית) סטפלון דון, באתר טיידל (באנגלית) RayeVEVO (2018-03-23), RAYE, Mabel, Stefflon Don - Cigarette (Official Video), נבדק ב-2018-07-20 וואלה! NEWS‏, בית ספר הסתבך בגלל קליפ נועז מלא סמים ועירום שצולם בו, באתר וואלה, 26 באוגוסט 2018
קריאת מערכת

קריאת מערכת (באנגלית: system call) היא בקשה שמבצעת תוכנת מחשב מליבת מערכת ההפעלה (באנגלית: kernel) כדי לבצע פעולה שהיא אינה יכולה לבצע בעצמה. קריאות מערכת הן האחראיות על החיבור שבין המשתמש לליבת המערכת, ובכך מאבזרת את המשתמש ונותנת לו שימוש מרבי בפונקציונליות שהיא מציעה. הדבר כולל בין היתר יכולת קבלת גישה לרכיבי חומרה (למשל קריאת קובץ מהדיסק הקשיח), ליצירת תהליך חדש, להעברת מידע בין תהליכים ועוד. כל תהליך הוא בעל רמת הרשאה שמאפשרת להפעיל פקודות מסט הפקודות של המעבד ולכל פקודה בסט הפקודות יש רמת הרשאה הנדרשת על מנת להפעילה. רמות הרשאה אלו נקראות rings. במעבדים בעלי ארכיטקטורת IA-32 למשל, ישנן 4 הרשאות, מ-0 עד 3, כאשר ring 0 היא הרשאה שמאפשרת ביצוע של כל הפקודות ו-ring 3 היא רמת ההרשאה המוגבלת ביותר. מערכת ההפעלה רצה ב-ring 0 ומקבלת גישה לכל הפקודות שהמעבד מספק. כאשר תהליך שרץ תחת מערכת ההפעלה מעוניין להריץ פקודה שאין לו הרשאה לבצעה, עליו לפנות למערכת ההפעלה בבקשה שתבצע עבורו את השירות. הקריאות האפשריות, כמו גם הפרמטרים אותם יש להעביר נקבעים ב-API של מערכת ההפעלה. לרוב המוחלט, קריאת מערכת תשלחנה מטבעות שמעל טבעת המערכת (מעל ring 0) משום שזה לא מוסיף פונקציונליות, ורוב מערכות ההפעלה אף לא מאפשרות זאת. עם זאת, ישנן כמה מערכות אשר מאפשרות שליחת קריאות גם דרך תהליכים השייכים ל-ring 0. תהליך מבצע קריאת מערכת באמצעות הרצת פקודה מסט הפקודות של המעבד שגורמת ליצירת פסיקה. הפסיקה מפסיקה את הרצת התהליך ומתחילה להריץ קוד של מערכת ההפעלה שתפקידו לטפל בקריאות מערכת. במקרה שהתהליך מנסה להריץ בעצמו פקודה שאין לו הרשאה להריצה, המעבד יזהה זאת ויודיע למערכת ההפעלה על ידי יצירת פסיקה שמפעילה שגרה של מערכת הפעלה שמטפלת בכך. Er Vivek Sharma, Er Manish Varshney, Shantanu Sharma, Design and Implementation of Operating System, Laxmi Publications, Ltd., 2010-08, עמ' 83, ISBN 978-93-80386-41-6. (באנגלית) Sherif Sakr, Mohamed Gaber, Large Scale and Big Data: Processing and Management, CRC Press, 2014-06-25, עמ' 509, ISBN 978-1-4665-8151-7. (באנגלית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
יחסי נורווגיה–צרפת

יחסי נורווגיה–צרפת הם יחסי החוץ בין צרפת לבין נורווגיה. שתי המדינות כוננו יחסים דיפלומטיים בשנת 1905, אחרי קבלת העצמאות של נורווגיה משוודיה. שתי המדינות הם חברות מלאות של נאט"ו, ומועצת אירופה. ישנם כ-2,000 נורווגים שחיים בצרפת, ו-3,571 צרפתים שחיים בנורווגיה. לשתי המדינות יש תביעות טריטוריאליות באנטארקטיקה, ושתי המדינות מכירות זו בתביעתה של זו, כמו גם בתביעות הממלכה המאוחדת, ניו זילנד ואוסטרליה. צרפת מחזיקה בנורווגיה שגרירות באוסלו, ו-7 קונסוליות באלסונד, בברגן, בקירקנס, בנרוויק, בסטוונגר, בטרומסה, בטרונדהיים. מאידך, נורווגיה מחזיקה בצרפת שגרירות בפריז, ו-13 קונסוליות בבורדו, בולון סור מר, ברסט, קן, לה האבר, ליון, מרסיי, מונפלייה, ניס, רואן, סן מאלו, סטרסבור וטולוז. מדיה וקבצים בנושא יחסי נורווגיה–צרפת בוויקישיתוף Statistics Norway אתר על יחסי מדינות
מסע מחקר לנהר המערבי

מסע מחקר לנהר המערבי (באנגלית: Western River Expedition או בקיצור (WRE)) הוא מתקן שתוכנן להיבנות בממלכת הקסם שבדיסניוורלד בפלורידה. המתקן תוכנן עבור ארץ המערב הפרוע שבממלכת הקסם, במקום בו נמצא כיום מתקן "שודדי הקאריביים". המתקן תוכנן על ידי המדמיין - מתכנן (imagineer) מרק דייוויס. המתקן היה אמור להיבנות בתוך הר מלאכותי. המבקרים היו מפליגים ראשית במעלה מפל מים גדול ולכן מכן פוגשים את ה"מספר" במתקן - ינשוף בשם הוט גיבסון, ובהמשך רואים שוד בנק, אינדיאנים רוקדים ריקוד גשם, כלבי ערבה וביזונים, באר וסאלון הכולל נערות סאלון, בארמן, וכמה בוקרים, ולבסוף נופלים במורד מפל. אם אטרקציה מתוכננת זו הייתה נבנית, היא הייתה היקרה והמורכבת ביותר מבין כל מתקני דיסני (וזו גם הסיבה שלא נבנתה). כמו כן על ההר המלאכותי צריכה הייתה להיות רכבת הרים (רכבת הר הרעם הגדול) וכן כפר אינדיאני ומקום שבו רוכבים על חמורים. כוונת מתכנני ממלכת הקסם הייתה להקים במקום, במקום שודדי הקאריביים אטרקציה שתפנה למערב ארצות הברית, כשם ששודדי הקאריביים המצוי בפלורידה נראה אקזוטי לתושבי קליפורניה הרחוקה בה ממוקמת האטרקציה. בשל לחץ ציבורי הוחלט להקים במקום את אותה אטרקציה, ולאחר מכן נזנחה הכוונה להקים את "מסע המחקר לנהר המערבי" אולם אלמנטים של מתקן מתוכנן זה הפכו לחלק מ"רכבת הר הרעם הגדול" ו"הר הרסס". מסע מחקר לנהר המערבי
פסון

האם התכוונתם ל... פסון מרהיב – מין של דג ממשפחת הקיסריים (מין יחיד בסוגו) פסון מהלך טיסה (אנ') אישים ששמם פסון: טוני פאסון – קצין בצי המלכותי הבריטי אשר חילץ מכונת צופן ומסמכים מצוללת גרמנית טובעת במלחמת העולם השנייה